laion/Wikipedia-Exotic huggingface dataset:
טי.ג'יי. קוקס

טראנס ג'ון קוקס (באנגלית: Terrance John Cox; נולד ב-18 ביולי 1963) הוא פוליטיקאי אמריקאי שכיהן כחבר בית הנבחרים של ארצות הברית מטעם מחוז הקונגרס ה-21 של מדינת קליפורניה, בימי הקונגרס ה-116 של ארצות הברית, בשנים 2019–2021. במחוז, ששוכן בעמק סן חואקין, נמצאים המחוזות קרן ופרזנו, וכן הערים בייקרספילד, דלאנו, הנפורד וקואלינגה. קוקס נולד בעיר וולנאט קריק שבמערב קליפורניה. אביו הוא פרופסור להנדסה כימית שהיגר לארצות הברית מהרפובליקה העממית של סין, ואמו היא פיליפינית. ב-1986 השלים קוקס לימודי תואר ראשון בהנדסה כימית באוניברסיטת נבדה ברינו, ולאחר קיבל תואר שני במנהל עסקים מהאוניברסיטה המתודיסטית הדרומית השוכנת בצפון-מזרח טקסס. הוא הקים שני עסקים המתמחים בעיבוד אגוזים, וגם ניהל מיזם לפיתוח קהילתי. בבחירות אמצע הכהונה ב-2006 התמודד קוקס לבית הנבחרים של ארצות הברית מטעם מחוז הקונגרס ה-19 של קליפורניה, אך הפסיד ליריבו ג'ורג' רדנוביץ'. בבחירות 2018 בארצות הברית התמודד קוקס שוב לבית הנבחרים של ארצות הברית, הפעם במחוז הקונגרס ה-21 של קליפורניה. קוקס החל את המירוץ שלו לקונגרס האמריקאי עוד ב-2017, כמתמודד בבחירות המקדימות שנערכו במפלגה הדמוקרטית לבחירת מועמד המפלגה לבית הנבחרים כנציג מחוז הקונגרס העשירי של קליפורניה מול מספר מועמדים דמוקרטיים אחרים. עם זאת, אמיליו הורטה, המתמודד הדמוקרטי היחיד במחוז ה-21, פרש מהמירוץ בטרם מועד הגשת טופסי ההתמודדות. קוקס פרש מהבחירות המקדימות במחוז הקונגרס העשירי והחל את התמודדותו במחוז הקונגרס ה-21. קוקס ניצב מול דייוויד ואלאדאו, חבר בית הנבחרים המכהן ומועמד המפלגה הרפובליקנית. בליל הבחירות, ובמשך מספר ימים לאחריו, ואלאדאו הוביל מבחינת קולות הבוחרים, אולם ספירת ההצבעות לקוקס הובילה אותו למקום הראשון ב-26 בנובמבר. עד 28 בנובמבר, אמצעי תקשורת מרכזיים הכריזו על קוקס כמנצח בבחירות אלה, כשוואלאדאו הודה בתבוסתו בשבוע שלאחר מכן. הניצחון של קוקס נחשב למהפך, שכן מרבית הפרשנים הפוליטיים ייחסו לוואלאדאו את מעמד המנצח המשוער. בשלהי 2019 הצביע בעד שני סעיפי ההדחה של דונלד טראמפ. בקונגרס ה-116 של ארצות הברית, שהתכנס בינואר 2019, מכהן קוקס כחבר ועדת החקלאות ובוועדת משאבי הטבע. בבחירות 2020 הפסיד את תקופת כהונתו השנייה לאחר שגבר עליו דייוויד ואלאדאו, אותו הדיח קוקס שנתיים קודם לכן. כהונתו הסתיימה בינואר 2021. קוקס מתגורר בעיר פרזנו ביד עם רעייתו קת'לין מרפי, עמה הוא חובק ארבעה ילדים. מדיה וקבצים בנושא טי.ג'יי. קוקס בוויקישיתוף אתר האינטרנט הרשמי של טי.ג'יי. קוקס בבית הנבחרים (באנגלית) טי.ג'יי. קוקס, ברשת החברתית פייסבוק טי.ג'יי. קוקס, ברשת החברתית אקס (טוויטר) טי.ג'יי. קוקס, ברשת החברתית אינסטגרם טי.ג'יי. קוקס, סרטונים בערוץ היוטיוב טי.ג'יי. קוקס, באתר המדריך הביוגרפי של הקונגרס של ארצות הברית (באנגלית) ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית) רורי אפלטון, David Valadao has a new challenger in 2018 congressional race, באתר פרזנו בי, 6 במרץ 2018 (באנגלית) גרייס סג'רס, Republican David Valadao concedes in contested California House race, באתר CBS News‏, 6 בדצמבר 2018 (באנגלית) שון או'קיי וזכארי ב. וולף, How each member of the House voted on impeachment, באתר CNN‏, 18 בדצמבר 2019 (באנגלית) אד מרטין, Local seniors gather for "Bowzer" and to question congressional candidates, באתר The Leader‏, 24 באפריל 2018 (באנגלית)
עמי פדרמן

עמי (ישראל) פדרמן (נולד ב־14 במאי 1948) הוא מלונאי ואיש עסקים ישראלי אשר ביחד עם בן דודו, מיכאל (מיקי) פדרמן, מחזיק בחברת "מפעלי פדרמן" המחזיקה בשליטה בחברת מלונות דן ובחברת אלביט מערכות. עמי פדרמן נולד בתל אביב ערב הכרזת מדינת ישראל, ה' באייר, 1948 לרות ולשמואל, אח לרונית ואב לשרון, דניאלה, רון, תומר וענבר. לאחר לימודי בית הספר היסודי בתל אביב, החל ללמוד בכרמל קולג', פנימיית בנים יהודית בממלכה המאוחדת הידועה בשם "איטון היהודית". במהלך שירותו הצבאי שירת בדובר צה"ל והיה אחראי על משלחות כתבים זרים. את השירות הסדיר ושירות המילואים סיים בדרגת רב-סרן. הוא בעל תואר ראשון ושני בכלכלה ויחסים בינלאומיים מהאוניברסיטה העברית בירושלים. כמו כן, פדרמן למד מלונאות באוניברסיטת קורנל שבארצות הברית.[דרוש מקור] פדרמן נשוי בפעם השנייה למיכל, אב לחמישה ילדים וסב לשמונה נכדים. פדרמן מכהן כחבר דירקטוריון בחברת "מפעלי פדרמן" אשר הוקמה על ידי אביו שמואל ודודו יקותיאל. כמו כן, משמש כסגן יו"ר דירקטוריון מלונות דן. במהלך הקריירה, שימש במגוון רחב של תפקידים ברשת מלונות דן, תכנן והקים מספר מסעדות שפעלו תחת חברת "מקומות טובים" והיה פעיל בענף היזמות לפרויקטים למגורים, כאשר ייסד את חברת "קבוצת בולווארד". היה שותף בהקמתם של מלון דן אילת שנפתח בשנת 1995 ומלון "לינק הוטל והאב" שנפתח בשנת 2018. בשנת 2018 במסגרת חגיגות 70 למדינת ישראל, הוענקה לפדרמן תעודת הוקרה מהמגזר העסקי בישראל על תרומתו המשמעותית לפיתוח הכלכלה והחברה בישראל. 1980-1977, מנכ"ל מלון דן אכדיה 1983-1980, מנכ"ל מלון דן תל אביב 1983-1989, מנכ"ל רשת מלונות דן 1986-1989, יו"ר התאחדת המלונות בתל אביב 2010-2013, נשיא התאחדות המלונות הארצית סגן יושב ראש מועצת המנהלים של מלונות דן חבר בחבר הנאמנים של מוזיאון תל אביב לאמנות מיכאל ועמי פדרמן, באתר forbes "תעודת הוקרה" מיוחדת הוענקה ל-10 אנשי עסקים ואנשי ציבור מובילים מהמגזר העסקי בישראל, באתר www.industry.org.il
קארל יוהאן יוהנסון

קרל יוהאן אנטון יוהנסון (בשוודית: Karl-Johan Anton Johnsson; נולד ב-28 בינואר 1990) הוא כדורגלן שוודי, המשחק בעמדת השוער בשטרסבורג. יוהנסון התחיל את הקריירה שלו בקבוצת הילדים של ראנסלוב. בשנת 2005, הצטרף לקבוצת הנוער של האלמסטד. ב-24 באוגוסט 2008, יוהנסון ערך את הופעת הבכורה שלו בקבוצה הבוגרת במשחק הליגה נגד יורגודן, כאשר נכנס כמחליף במחצית. ב-20 בנובמבר 2008, הצטרף לאימוניה של מנצ'סטר סיטי, אך לא הצטרף לקבוצה. במהלך עונת 2011, הפך לשוער הראשון של הקבוצה הבוגרת. ב-5 בנובמבר 2012, דווח כי יוהנסון יצטרף לניימכן ההולנדית, ב-1 בינואר 2013. ב-10 ביולי 2014, חתם בראנס מליגת העל הדנית, בה שיחק שנתיים בסיומן הצטרף לגנגאן מצרפתית. ב-12 ביולי 2019, יוהנסון חתם לארבע שנים בפ.צ. קופנהגן. ב-31 באוגוסט 2023 חתם בבורדו מהליגה הצרפתית השנייה. בסיום העונה שוחרר מהמועדון לאחר שהלך לפירוק וכעבור זמן קצר חתם בשטרסבורג. יוהנסון, שיחק בנבחרות הצעירות של שוודיה. בינואר 2012, ערך את הופעת הבכורה שלו בנבחרת הבוגרת במשחק ידידות נגד נבחרת קטר הצעירה. במאי 2018, יוהנסון נכלל בסגל הנבחרת לקראת מונדיאל 2018. קארל יוהאן יוהנסון, באתר Transfermarkt קארל יוהאן יוהנסון, באתר Soccerway קארל יוהאן יוהנסון, באתר WorldFootball.net קארל יוהאן יוהנסון, באתר National Football Teams קארל יוהאן יוהנסון, באתר FootballDatabase.eu
מרצדס-בנץ F-Cell רודסטר

מרצדס-בנץ F-Cell רודסטר (בגרמנית: Mercedes-Benz F-Cell Roadster) היא מכונית קונספט עם מנוע חשמלי הפועל באמצעות תא דלק מימן מתוצרת יצרן הרכב הגרמני מרצדס-בנץ חברת בת של דיימלר AG אשר הוצג באפריל 2009. דגם הקונספט "מרצדס-בנץ F-Cell רודסטר" נבנה בהשראת דגם בנץ פטנט-מוטורוואגן שנבנה במקור בשנת 1885, נחשב למכונית הראשונה בהיסטוריה כלומר, כלי רכב המונע על ידי מנוע בעירה פנימית. הרכב המקורי נבנה על ידי קרל בנץ ואשתו ברטה בנץ אשר גם מימנה את תהליך הפיתוח של המכונית, אך לא זכתה לרשום פטנט עקב חוקים מפלים נגד נשים נשואות באותה התקופה. דגם "מרצדס-בנץ F-Cell רודסטר" הוצג במסלול הזיכרון ("Bertha Benz Memorial Route" (אנ')) לברטה בנץ באפריל 2009. דגם פתוח לחלוטין. מנוע חשמלי הפועל באמצעות תא דלק (תא אלקטרוכימי, אשר ממיר אנרגיה כימית לזרם חשמלי. מיקום : מנוע אחורי. 2 מושבים. 4 גלגלים בלתי סימטריים (גלגלים אחוריים גדולים מגלגלים קדמיים). טווח נסיעה - 350 קמ"ש. מערכת היגוי באמצעות ג'ויסטיק אשר ממוקם בין 2 המושבים, אשר מחליף את גלגל ההגה. מרצדס-בנץ מרצדס-בנץ F-Cell מדיה וקבצים בנושא מרצדס-בנץ F-Cell רודסטר בוויקישיתוף מרצדס-בנץ F-Cell רודסטר, סרטון באתר יוטיוב מרצדס-בנץ F-Cell רודסטר, סרטון באתר יוטיוב "מרצדס-בנץ F-Cell רודסטר" dailymail.co.uk/sciencetech/article-1164921/Back-future-Mercedes-Benz-creates "מרצדס-בנץ F-Cell רודסטר" web.archive.org/web/20131019104102 "Der Streit um den "Geburtstag" des modernen Automobils" [The fight over the birth of the modern automobile] (בגרמנית). German Patent and Trade Mark Office. 2014-12-22. אורכב מ-המקור ב-2017-01-02. "מרצדס-בנץ F-Cell רודסטר" hydrogen-motors.com/hydrogen/2009/03/daimler-mercedes-benz-f-cell-roadster "מרצדס-בנץ F-Cell רודסטר" auto123.com/en/news/mercedes-benz-f-cell-roadster-concept/27742/?folder=concept-cars
יחסי אריתריאה–סין

יחסי אריתריאה–סין הם היחסים הדיפלומטיים שבין הרפובליקה העממית של סין לבין אריתריאה. בין המדינות מתקיימים יחסים דיפלומטיים רשמיים החל מ-1993, שנת קבלת העצמאות של אריתריאה מאתיופיה. היחסים נמצאים בצמיחה ומבוססים בעיקר על קשר כלכלי. בשנת 1994 קנתה אריתריאה מכונות סיניות במחיר של 3 מיליון דולר. סין עזרה לאריתריאה לכסות את החוב שצברה בשל קניית המכונות. ב-2007 ביקר שר החוץ הסיני באריתריאה, כחלק מסדרת ביקורים במדינות אפריקה.
טל איפרגן

טל איפרגן (נולדה ב-18 באוקטובר 1983) היא משוררת, סופרת ועורכת ספרותית ישראלית. טל איפרגן נולדה בחיפה. היא החלה לכתוב בגיל צעיר ככתבת צעירה במעריב לילדים. בגיל 20 יצא ספרה הראשון שהכיל שירי נעורים שכתבה. היא בוגרת לימודי תקשורת ועיתונאות, לימודי פסיכולוגיה ותקשורת באוניברסיטה הפתוחה ובנוסף, לימודי עריכה לשונית במכללת אורנים וקורס הוראה. במשך שנים עבדה בבתי קפה שונים ועסקה בריקוד עד שנותחה ברגליה. עד כה ראו אור ארבעה ספרי שירה פרי עטה, רומן ביכורים, נובלה, ומחזה קצר. בשנים 2013 ו-2014 כיהנה כיושבת ראש סניף חיפה והצפון של אגודת הסופרים. היא הפיקה את יריד הספרים 'סופרים-יוצרים' בחיפה, יריד ספרים אלטרנטיבי, במסגרתו של שבוע הספר, כמו כן את פרויקט "שירה על תחנות" ברעננה בשנים 2017–2020. היא עורכת קבועה בכתב העת בין סגול ובין תכלת. כמו כן, כתבה לאתר ynet. שיריה פורסמו בבמות שונות, הן בעיתונות הכתובה והן האינטרנטית. בשנת 2013, לאחר יציאתו לאור של הרומן "לקרוא עיתון מול הרוח", ובעקבות משבר אישי לאחר היעדרותו ומותו של אביה, נכתבו השירים לספר "קינת הטל" בליווי המשורר והעורך אלי אליהו. שני הספרים יצאו בשתי מהדורות, בתמיכת קרן הטיפוח של אקו"ם. כיום היא עוסקת בעריכת ספרים. בשנת 2015 היא ערכה ספר של גבריאלה מורז. איפרגן בת יחידה לאמה קלרי. משפחתה מתגוררת בארגנטינה. נגיעות - הוצאת גוונים, 2009 הפוך בלי קצף - הוצאת פיוטית, 2010 קינת הטל - הוצאת עיתון 77, 2015 הגדה אם תרצו - מהדורה חדשה בהוצאת עמדה, 2017 "צבעים בירוק" הוצאת עמדה, 2020. לקרוא עיתון מול הרוח (רומן) - הוצאת עמדה, 2013 ברבוניות (נובלה) - הוצאת עמדה, 2016 מרי - הוצאת עמדה, 2019 הגדה – אם תרצו, שירים מאת טל איפרגן / להאיר את חג הפסח הסופרת והיוצרת טל איפרגן – ברבוניות, סיפור קצר על אהבה קצרה. 18.7.2016 אתר מדור לדור "בובות" מאת טל איפרגן באתר ליריקה שלושה שירים מאת טל איפרגן בכתב העת "קפל" נוימן, אודי. שלישיר. אתר מגאפון שפיר נבו, יואב גלבוע, ‏שירה זה לא נורא: המשוררת הראשונה שבנתה גשר בין פלאפל לגעגוע, באתר מעריב אונליין, 15 בפברואר 2020 ניקולא יוזגוף-אורבך, חגית בת-אליעזר, על "צבעים בירוק" בפורטל "בכיוון הרוח" 25 בספטמבר 2020 טל איפרגן בלקסיקון הספרות העברית החדשה. טל איפרגן באתר סימניה. רן שפירא, הספרים החדשים של דנה אבירם, זיו כהן וטל איפרגן, באתר הארץ, 1 ביולי 2019 סלגניק, דניאל. רעננה מציגה: הבלדה לתחנות האוטובוס. צומת השרון 21.6.19 רן יגיל, טל איפרגן, 2 מקטעים מתוך ברבוניות. מקור ראשון, מעריב. 9.7.16. שטנגר, חיים. ברבוניות וים האהבה הגדול והרחב. אתר חדשות מחלקה ראשונה. ראובן שבת, לנוע בתשוקת היצירה. בכיוון הרוח. רן יגיל, לא לסגור מעגל. רשימה אודות "מרי", מחזה מאת טל איפרגן יהורם מארק-רייך. טל איפרגן חובקת את מרי. ויג, שושנה. על "הפוך בלי קצף" באתר חדשות מחלקה ראשונה. ריאיון עם טל איפרגן בתוכנית "יצירה מקומית", ערוץ 2 טל איפרגן, בלקסיקון הספרות העברית החדשה מאמרים שכתבה טל איפרגן ב-ynet טל איפרגן בערב השקת הספר “קינת הטל”, באתר בית היוצר
אינגברייט ויק

אינגברייט ויק (בנורווגית: Ingebrigt Vik;‏ 1867, הורדלנד – 1927, נורווגיה) היה פסל נורווגי. החל בפיסול בעץ בבית המלאכה של אביו. בשנים 1889–1891 למד באקדמיה המלכותית הדנית לאמנויות יפות בקופנהגן, לאחר ניתוח בברך חזר לביתו בנורווגיה להבראה. בשנת 1903 עבר לפריז באקדמיה קולארוסי לאמנות. פיסל את אדוורד גריג ואת נילס הנריק אבל, רבות מעבודותיו מצויות במוזיאון הקרוי על שמו בעיר הולדתו במחוז הורדלנד בנורווגיה. אדוורד גריג בברגן נעורים בגני התיאטרון בברגן אישה יושבת במוזיאון אינגברייט ויק בהורדלנד מדיה וקבצים בנושא אינגברייט ויק בוויקישיתוף
יחסי ג'מייקה–ספרד

יחסי יחסי ג'מייקה–ספרד הם היחסים הדיפלומטיים שבין ג'מייקה לבין ספרד. ג'מייקה מיוצגת בספרד באמצעות השגרירות שלה בבריסל שבבלגיה. ספרד מיוצגת בג'מייקה באמצעות השגרירות שלה בקינגסטון. "Jamaica and Spain to further strengthen cooperation in health". Ministry of Health. 12 בנובמבר 2010. אורכב מ-המקור ב-18 בפברואר 2013. נבדק ב-12 בינואר 2013. {{cite web}}: (עזרה) "Address by H.M. the King of Spain to the Parliament of Jamaica". Jamaica Information Service. 18 בפברואר 2009. אורכב מ-המקור ב-18 בפברואר 2013. נבדק ב-12 בינואר 2013. {{cite web}}: (עזרה) "Jamaica, Spain mark 40 years of diplomatic relations". Jamaica Gleaner. 18 בדצמבר 2006. נבדק ב-12 בינואר 2013. {{cite web}}: (עזרה) "Strengthening bilateral relations between Jamaica and Spain". Jamaica Observer. 17 באוקטובר 2006. אורכב מ-המקור ב-4 במרץ 2016. נבדק ב-12 בינואר 2013. {{cite web}}: (עזרה)
משה בונם קרויס

הרב משה בונם קרויס (קראוס) (י"ז בתשרי ה'תרל"ז, 5 באוקטובר 1876 – י' בטבת ה'תרצ"ט, 1 בינואר 1939). רב העיר באדן בשווייץ. נינו של החת"ם סופר, ומחבר הספר מנחת משה. נולד בצעהלים שבמדינת בורגנלנד באוסטריה לאביו הרב יונה, שממנו התייתם בצעירתו, ולאמו שרה, נכדת החת"ם סופר שעלתה לארץ ישראל אחרי התאלמנותה. למד תורה אצל רבי יהודה גרינוולד, ראב"ד סאטמר שהסמיכו להוראה, והעיד עליו "שעוד מנעוריו היה נעלה ונשגב מאד בכל ענייניו, הן בהתמדתו והן בהשגתו וחריצותו". ולאחר מכן למד בישיבת פרשבורג אצל הרב שמחה בונם סופר, בעל ה"שבט סופר", ואצל אב בית הדין שם הרב דוד ניימן-לאקנבך שהסמיכו להוראה. בשנת ה'תרס"ה התמנה לרבה של באדן (שווייץ) ולמרות גילו הצעיר כבש את לבבות בני הקהילה המקומית והעמיד בה ישיבה בה הרביץ תורה בדרכו המיוחדת. הגעתו לשווייץ הייתה הגרעין להתפתחות התורנית הישיבתית של מדינה זו. נפטר בשנת ה'תרצ"ט, בגיל 63. נשא לאשה את פרומט רחל, בת רבי שמעון פולק אב"ד בעלעניש מחבר ספר שו"ת שם משמעון, מגדולי הפוסקים בהונגריה, ממנה נולדו לו שבעה בנים ושתי בנות. בתו השלישית לאה מאי שהתגוררה בהולנד נספתה בשואה ביחד עם בעלה ובנם היחיד בונם. מצאצאיו ידועים: הרב אברהם קראוס מנהל התלמוד תורה באוברנאו שליד לוצרן בשווייץ. הרב גבריאל קראוס דיין במנצ'סטר שבאנגליה. הרב משה בונם קראוס ראש ישיבה לצעירים אור אלחנן בירושלים. הרב משה בונם קראוס ראש כולל הרבנים גייטסהד. הרב מרדכי יהודה קראוס רב הקהילה החרדית בירוחם. הרב יעקב קראוס מראשי ישיבת קמניץ בירושלים. הרב אברהם יהושע קרויס ראש הקהל קנווי איילנד שליד לונדון שבאנגליה מדיה וקבצים בנושא משה בונם קרויס בוויקישיתוף העיד הרב משה בלוי מראשי אגודת ישראל שאנשי ירושלים נהגו לסור לביתה בכל ליל שבת כדי להתברך מפיה[דרוש מקור].
איג'יסוכוס

איג'יסוכוס (שם מדעי: Aegisuchus) הוא סוג של זוחל דמוי-תנין גדול פרהיסטורי, אשר חי במשך הקרטיקון העליון לפני 95 מיליון שנה שבמשך הקנומן. המאובנים שלו התגלו במרוקו והוא התגלה ב-2012 בידי צוות החוקרים קייסי הולידיי וניקלוס גרדר שכינו אותו: "תנין מגן", עקב מבנה הגולגולת דמוית המגן שלו. הסוג הכיל רק את המין Aegisuchus witmeri, אשר נמצא בתצורת קם קם שבדרום מרוקו כשברי גולגולת. הוא קרוי על שם המונח איג'יס (אנ') מהמיתולוגיה היוונית, עורות ושריונות של בעלי חיים בהם השתמשו האלים זאוס ואתנה ליצירת הגורגונה. הסיומת "suchus" פירושה: תנין. דמוי-תנינאי זה היה בעל מוח גדול מאוד בנפח של 40 סמ"ק. האורך המוערך של ראשו הוערך כ-2.08 עד 2.86 מטרים לפי היחס בין גודל המוח לגודל הגולגולת בתנינאים בני ימינו. עם זאת חוקרים שמדדו את מבנה המוח, בהשוואה לגודלי תנינים אחרים כמו גוויאליים, מעריכים שאורך החיה הגיע ל-15–21 מטרים (49–69 רגל) ואולי אף 16 עד 22 מטר - הערכות שהופכות אותו לזוחל הארוך ביותר בענף דמויי תנינאים ומגדולי דמויי-התנינאים שחיו אי פעם, לצד הדיינוסוכוס, הסרקוסוכוס והפורוסזאורוס. עם זאת, על השימוש בגודל המוח כדי להעריך את האורך הכולל נמתחה ביקורת רבה, וכנראה שגודלו האמיתי של האיג'יסוכוס היה קטן בהרבה. הוא היה בעל גולגולת שטוחה באורך יחסי, ובמראה הזכירה את הגולגולת והלסת של הלגנוסוכוס והסטומטוסוכוס, והמבנה היה שטוח עם מעט שיניים, כששרירי הלסתות התחברו עם עצם הקודקוד באופן המזכיר את ראשוני הדו-חיים ופחות נפוץ אצל זוחלים. בנוסף העיניים בלטו באופן מועט מעל הגולגולת ו"נדחסו" למרכזה. התנין הותאם כך למארב תת-מימי והיה יכול להמתין זמן ארוך לדגים ויצורים אחרים אותם הוא מעך בחבטה חזקה ובלע כמו שהם. אצל תנין זה התגלו אולי הוכחות לתרמורגולציה (שימור חום גוף), כאשר האזור של לוחיות העיניים היו חסרות בשריון עבה, כך שהיו לבטח מלאות בכלי דם שיועברו למוח ויחממו את הדם. דבר זה ידוע רק בתנינאי זה. מדיה וקבצים בנושא איג'יסוכוס בוויקישיתוף איג'יסוכוס, באתר האנציקלופדיה של החיים (באנגלית) איג'יסוכוס, באתר GBIF (באנגלית) Aegisuchus witmeri באתר carnivora(הקישור אינו פעיל) (באנגלית) Gardner, Nicholas M.; Holliday, Casey M. (2012-01-31). "A New Eusuchian Crocodyliform with Novel Cranial Integument and Its Significance for the Origin and Evolution of Crocodylia". PLOS ONE. 7 (1): e30471. Bibcode:2012PLoSO...730471H. doi:10.1371/journal.pone.0030471. PMC 3269432. PMID 22303441.
יחסי ברזיל–ג'מייקה

יחסי ברזיל-ג'מייקה הם היחסים הדיפלומטיים שבין ברזיל לבין ג'מייקה. היחסים בין המדינות כוננו ב-14 באוקטובר 1962. על מנת לחזק את היחסים בין המדינות, במרץ 2012 הורתה ממשלת ג'מייקה לשגריר גמ'ייקה בברזיל להתחיל לפעול לחיזוק היחסים בין המדינות. ג'מייקה וברזיל נהנו מיחסים חזקים לאורך השנים, ומידת שיתוף הפעולה ניכרת הן ברמה הדו-צדדית והן הרב-צדדית. ברמה הדו-צדדית, היחסים התגברו עוד יותר בתקופה האחרונה כתוצאה מהמספר המוגבר של ביקורים מדיניים, כמו גם קידומם של תוכניות שיתוף פעולה טכניות בתחומים כמו אנרגיה וחקלאות. היחסים הטובים בין המדינות נבנים על חברותם בארגונים משותפים. בין אותם ארגונים בולטים ארגון ה-G-15 והקהילה של אמריקה הלטינית והמדינות הקריביות. מדיה וקבצים בנושא יחסי ברזיל–ג'מייקה בוויקישיתוף היחסים בין המדינות
Jump Force

Jump Force (ביפנית: ジャンプフォース) הוא משחק וידאו, מסוגת לחימה וקרוסאובר שפותח על ידי Spike Chunsoft והוצא לאור על ידי Bandai Namco Entertainment ב-15 בפברואר 2019 ל-Xbox One, PlayStation 4, מחשב אישי ו־Nintendo Switch. המשחק כולל בתוכו דמויות מסדרות מאנגה שונות (כגון דרגון בול, וואן פיס, אקדמיית הגיבורים שלי ועוד) שמופיעות במגזין Shōnen Jump והמשחק הוצא לכבוד חגיגות ה-50 של המגזין. המשחק מתחיל כשפריזה וצבאו תוקפים את העיר ניו יורק, לאחר מכן פריזה יורה לייזר מהאצבע שלו שבטעות פוגעת באזרח, לאחר מכן טראנקס מחייה את אותו האזרח בעזרת יכולת שגם מעניקה לאותו אזרח את הכוח להפוך לגיבור על. האזרח הוא בעצם הדמות של השחקן והשחקן יכול לעצב אותו בהתאם, לבחור לו בגדים, מהלכי כוח ולעשות איתו משימות. אתר האינטרנט הרשמי של Jump Force (באנגלית) אתר האינטרנט הרשמי של Jump Force (ביפנית) אתר האינטרנט הרשמי של Jump Force (בשפות מרובות) Jump Force, באתר PCGamingWiki (באנגלית) עתיד לצאת במהלך 2020 ערך זה הוא קצרמר בנושא משחקים. אתם מוזמנים לתרום לוויקיפדיה ולהרחיב אותו.
סטוקסוזאוריים

סטוקסוזאוריים (שם מדעי: Stokesosauridae) היא משפחה של דינוזאורים תרופודים, שחיו בין היורה העליון לקרטיקון התחתון לפני 150 עד 130 מיליון שנה מזמננו באירופה ובאמריקה הצפונית. קבוצה זו היא מאבותיה של משפחת הטירנוזאוריים, אך היא בעלת מאפיינים פרימיטיביים בהרבה, ובגודלם היו קטנים עד בינוניים בלבד. המשפחה נקראה ב-2020 בידי החוקים יון וקאר, אך המיונים כבר הציעו את קיום המשפחה עוד לפני כן, בהתבסס על קשר בין דינוזאורים טורפים ללא מקור כמו הטייניקולגראוס והאאוטירנוס, אף שעוד לא קיבלה הכרה מארגון ICZN. היא קרויה על שם הסוג סטוקסוזאורוס, הקרוי על שם החוקר ויליאם ל' סטוקס (אנ') מיוטה. מיני המשפחה הם קרוביהם של הפרוצרטוזאוריים, וגם של הצלורידים, מהם החלו להתפתח המינים הגדולים המזכירים את הטירנוזאורוס. Aviatyrannis? אאוטירנוס (Eotyrannus)? ג'ורטירנט (Juratyrant) סטוקסוזאורוס (Stokesosaurus) טייניקולגראוס (Tanycolagreus)? ייתכן שגם הסוג Jinbeisaurus שייך למשפחה.
געגוע (אלבום)

געגוע הוא אלבום הסולו העשירי של הזמרת יהודית רביץ. האלבום יצא בשנת 2000 על ידי חברת הליקון. שירה: יהודית רביץ שירת אורח: גידי גוב, רמי קליינשטיין, אריק איינשטיין עיבוד מיתרים: אילן מוכיח עיבוד והפקה מוזיקלית: אבנר חודורוב (גם מפיק מוזיקלי ב"הלוואי"), יהודית רביץ, רמי קליינשטיין (ב"שיר אהבה"), אלון אולארצ'יק (ב"סתיו"), יוני רכטר (ב"צער לך"), קורין אלאל (גם הפקה מוזיקלית ב"זן נדיר") זמרי ליווי: דן תורן, רן שם טוב, יהודית רביץ, פיטר רוט, איתן איצקוביץ', יונתן לוי, קורין אלאל, דוד לוי, אלי סורני, רן עפרון, דוד בסן גיטרה בס: יונתן לוי, רן שם טוב, פיטר רוט, מייקל בנסון, יוראי אורון, מיקי שביב, דוד בסן תופים, כלי הקשה: איתן איצקוביץ', יובל שפריר, אשר פדי, בועז ברמן, אלון הלל, מאיר ישראל, מישל עמר גיטרה חשמלית, כינור: רן שם טוב קלידים: רן שם טוב, אבנר חודורוב, עדי רנרט, יוני רכטר, רן עפרון פסנתר: רן שם טוב, יהודית רביץ, יוני רכטר גיטרה אקוסטית/חשמלית: יהודית רביץ, קורין אלאל, דוד לוי, שמוליק בודגוב, אלכס פולק צ'לו: מיכאל הרן ויולה: רומן שפיצר כינורות: אדריאן יוסטוס, גנדי גורביץ', אליקים זלצמן, דרורית פלק טמבורין: פיטר רוט, רן שם טוב, יובל שפריר טרומבון: שי דגן סקסופון: ניצן עין הבר, אלי דג'יברי חצוצרה: שמוליק קוס, אבישי כהן סינתיסייזר: יובל שפריר עריכה מוזיקלית: יזהר אשדות הקלטות: יעקב מורנו, עמי איילי, ליאור טבת, גיל תורן, אהד דקל הקולט ונערך באולפני: E-MIX, DB Studios, Triton, Zaza בימוי: אשר ביטנסקי הפקה בפועל: דנה פרנקלין, הדס שושן ניהול אישי: אשר ביטנסקי, מור הפקות בע"מ, עופר פסנזון עיצובים גרפיים: דינה שהם עריכה דיגיטלית: S.D.L מפיקים בפועל: אורלי אביטל, נאוה קולטון תמונות: שרון קנטור, רבקל'ה נוימן וידאו: דן תורן, יהודית רביץ, טל שוורצמן הפקה: תמי סטמרי יחסי ציבור: הדס עמר, שרי ישראלי ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
לבוקניה

לבוקניה (שם מדעי: Labocania) הוא סוג של דינוזאור תרופוד אוכל בשר מקבוצת הטירנוזאורים, אשר חי באמריקה הצפונית במהלך הקרטיקון לפני 73 מיליון שנה (הקמפן). הוא התגלה בבאחה קליפורניה שבמקסיקו ותואר בידי ראלף מולנר ב-1974. המאובנים שלו נחשפו בידי משלחת של חברת נשיונל ג'יאוגרפיק ושל מוזיאון מחוז לוס אנג'לס להיסטוריה של הטבע מלוס אנג'לס בראשות הגאולוג ויליאם ג'. מוריס (William J. Morris) לבאחה קליפורניה. השלד של התרופוד נחשף בתצורת לה בוקנה רוחה (אנ') שמשמעותם: "שפך הנהר האדום", מהם קיבל הדינוזאור את שמו. בסוג נכלל מין אחד - Labocania anomala, שפירושו: "חריג". הלבוקניה היה דינוזאור גדול בעל מלתעות חזקות עם עוצמת נשיכה גדולה, והוא היה קרובו של הטירנוזאורוס. החוקר גרגורי ס. פאול מעריך שאורכו הכולל הגיע לאורך 7 מטרים ומשקלו עד ל-1.5 טונות. החוקרים מולינה-פרס ולרמנדי העריכו ב-2016 שאורכו הגיע ל-8.2 מטרים ומשקלו ל-2.6 טונות. עם זאת הממצאים שלו היו חלקיים וקשה להעריך מהם גודל שלם. ממצאיו כללו שברי גפיים, עצמות קרסול וכפות רגליים, אגן ירכיים מעוך ושרידי שיניים ולסת תחתונה. העצמות שלו התערבבו עם דינוזאור דמוי הדרוזאור שאולי שימש לו כטרף, אך נהרג לצידו. מבנה הדינוזאור דמה מאוד לטירנוזאור, אך היה קל יותר ובעל רגליים קצרות יותר. עקב מיעוט המאפיינים הייחודיים, ישנם חוקרים הרואים בו קרוב של הנאוונאטוריים או הקרכרודונטוזאוריים ואף לאבליזאוריים מאמריקה הדרומית. מדיה וקבצים בנושא לבוקניה בוויקישיתוף לבוקניה, באתר האנציקלופדיה של החיים (באנגלית) לבוקניה, באתר GBIF (באנגלית)
שאוצ'ילונג

שאוצ'ילונג (שם מדעי: Shaochilong; מילולית: "דרקון בעל שיני כריש") הוא סוג של דינוזאור טורף ממשפחת הקרכרודונטוזאוריים, שחי במזרח אסיה במשך הקרטיקון לפני 92 מיליון שנה. הממצאים שלו התגלו בתצורת אולנשוואי (Ulansuhai Formation) שבמונגוליה הפנימית בסין, אך תוארו במקור כחלק מהסוג צ'ילנטאיזאורוס, ממשפחת הנאוונאטוריים. הדינוזאור היה קרובם של הקרכרודונטוזאורוס ושל הגיגאנוטוזאורוס הענקיים, אך הוא היה קטן מהם בהרבה. הגיע לאורך של 5 או 6 מטרים ולמשקל של לא יותר מ-500 קילוגרם, בהתבסס על מבנה עצם הירך שאורכה 61 סנטימטרים. הממצאים שהתגלו היו של פרט צעיר כמעט בוגר והיו מעט מעורבבים. דינוזאור זה, אף על פי שלא היה גדול כמו קרוביו, עדיין היה טורף-על לאורך מזרח אסיה שמילא את מקומם של טירנוזאורים גדולים, דבר שהיה ידוע עד כה רק מחצי הכדור הדרומי. עם זאת ייתכן שלא היה טורף-על ואולי היה טורף משני (כמו הצבועים והקויוט) אל מול טורפים גדולים יותר. בדומה לשאר הקרכרודונטוזאוריים הוא היה בעל רכס שיניים משוננות דומות לשיני כרישים גדולים (כמו עמלץ לבן), ועצמות הלסת העליונה שלו היו מעט קצרות יותר, עם מבנה שנתן עוצמת נשיכה יותר גדולה. הוא היה בעל זרועות קצרות יחסית אך בעלות טפרים מחודדים גדולים. ככל הנראה היה טורף איטי שארב לטרף של דינוזאורים אחרים מסביבתו. מדיה וקבצים בנושא שאוצ'ילונג בוויקישיתוף שאוצ'ילונג, באתר האנציקלופדיה של החיים (באנגלית) שאוצ'ילונג, באתר GBIF (באנגלית)